b'\n_START_ARTICLE_\nRisto P\xc3\xa4ivinen\n_START_PARAGRAPH_\nRisto Teuvo Matias P\xc3\xa4ivinen (s. 23. maaliskuuta 1952 Helsinki) on suomalainen mets\xc3\xa4nhoitaja, maatalous- ja mets\xc3\xa4tieteiden tohtori ja aiemman Joensuun yliopiston, nykyisen It\xc3\xa4-Suomen yliopiston mets\xc3\xa4narvioimistieteen professori. H\xc3\xa4n toimi pitk\xc3\xa4\xc3\xa4n Euroopan mets\xc3\xa4instituutin johtajana (2000\xe2\x80\x932014). Sittemmin h\xc3\xa4n on toiminut Tapio Oy:n neuvonantajana ja jatkanut my\xc3\xb6s mets\xc3\xa4alan tutkimusty\xc3\xb6t\xc3\xa4._NEWLINE_P\xc3\xa4ivinen kirjoitti ylioppilaaksi Lauritsalan yhteiskoulusta 1971. H\xc3\xa4n valmistui Helsingin yliopistosta mets\xc3\xa4nhoitajaksi 1976, maatalous- ja mets\xc3\xa4tieteiden kandidaatiksi 1980, lisensiaatiksi 1992 ja tohtoriksi 1987. H\xc3\xa4nen v\xc3\xa4it\xc3\xb6skirjansa (1987) oli Mets\xc3\xa4n inventoinnin suunnittelumalli.'